පිළිකා රෝගයෙන් පීඩා විඳින අහිංසක දරුවන් ඇතුළු රෝගීන් වෙනුවෙන් ජනාධිපති ආර්යා ශිරන්ති රාජපක්ෂ මහත්මිය ඉටුකරන සේවාව සමස්ත මානව සමාජයට සහ අනෙකුත් රටවල නායිකාවන්ට ද ආදර්ශයක් බව මහරගම ජාතික පිළිකා රෝහලේ අධ්‍යක්ෂ වෛද්‍ය කනිෂ්ක කරුණාරත්න මහතා පවසයි.තමාගේම සිතට නැගුණු කාරුණික සිතිවිල්ලක් අනුව, මෙරට පිළිකා රෝගීන් හට නන් ආකාරයෙන් උදව් උපකාර කිරීමට ස්වේච්ඡාවෙන්ම ඉදිරිපත් වී සිටින ජනාධිපති ආර්යා ශිරන්ති වික්‍රමසිංහ රාජපක්ෂ මැතිනිය ද එකී උතුම් මිනිස් කොට්ඨාසයට අයත් උදාර මාතාවකි.රාජපක්ෂ මැතිනිය පෙරේදා පෙරවරුවේ (23) මහරගම පිළිකා රෝහල සඳහා රු.මිලියන 2කට වැඩි වටිනාකමින් යුත් පිළිකා රෝගය හඳුනා ගැනීම සඳහා භාවිතා කරන විශේෂ වෛද්‍ය උපකරණ කට්ටල, ලක්ෂ 05කට අධික අත්‍යවශ්‍ය බෙහෙත් ද්‍රව්‍ය රෝහලේ නේවාසික ප්‍රතිකාර ගන්නා කුඩා දරුවන්ගේ දැනුම වර්ධනය සදහා අවශ්‍ය පරිගණක, සෙල්ලම් බඩු, වියළි ආහාර ද්‍රව්‍ය ඇතුළු භාණ්ඩ තොගයක් බෙදාදීම මහරගම පිළිකා රෝහල් පරිශ්‍ර ශ්‍රවණාගාරයේදී සිදුකෙරිණ.මෙම කටයුක්ත විශේෂයෙන් සංවිධානය කෙරුණේ පසුගියදා පැවැති ජනාධිපතිතුමාගේ ජන්ම දිනය හා පදවි ප්‍රාප්තිය සැමරීම වෙනුවෙනි.